

|  |
| --- |
| Familiehuset  Albertsvænge |
| Velkommen til Familiehuset Albertsvænge |

|  |
| --- |
| Velkommen til Familiehuset Albertsvænge! Familiehuset Albertsvænge er et tilbud til familier i Albertslund kommune med børn i alderen 0-14 år. Vores tilbud er til familier, hvor der er bekymring for barnets/børnenes trivsel og udvikling. Det er familiens sagsbehandler, der henviser til Familiehuset Albertsvænge.  Familiehuset Albertsvænge har plads til 4 familier og ligger ca. 4 min. gåafstand fra Albertslund Station. Vores dejlige hus er en moderniseret børnehave, der er indrettet med møblerede familierum, legerum, fællesrum og stort køkken. Derudover har vi en stor have, en dejlig gårdsplads med legehuse, muligheder for boldspil, cykling og andre udendørs aktiviteter.  I huset er ansat tre familiebehandlere, der har relevante uddannelser, efteruddannelser og erfaring med at arbejde med børn, voksne og familier. Hver familie får tilknyttet to familiebehandlere og vil møde alle medarbejderne i det daglige arbejde.  Familiehuset Albertsvænge har åbent alle hverdage til kl. 20. Forløbet afpasses efter den enkelte families behov og efter en konkret planlægning i huset.  I Familiehuset Albertsvænge er det vores mål, at de børn og familier som tilknyttes huset opnår en bedre trivsel og udvikling. Vi arbejder på dette mål ved at styrke forældrene i forældrerollen og hjælpe familien til at finde nye veje til at støtte barnets udvikling.  **N:\børnehus billede 1 redigeret.jpg**  **Hvad kan Familiehuset Albertsvænge tilbyde?**  I et samarbejde mellem familie og familiebehandlere tilbydes den enkelte familie aktiviteter, øvelser og samtaler, hvor familien kan øve sig og finde frem til nye måder at være sammen på. Vi arbejder sammen med forældrene om at støtte børnenes trivsel og udvikling.  Vi har et tæt samarbejde med familiens sagsbehandler og afholder jævnlige statusmøder, hvor forældre, sagsbehandler og familiebehandleren deltager. På disse møder taler vi om, hvordan det går med barnets og familiens trivsel, og hvad der er behov for i fremtiden.  Der kan også planlægges et netværksmøde, hvor det er muligt at inddrage andre betydningsfulde voksne (venner, familie, skole, osv.).  Der udarbejdes statusskrivelser undervejs i forløbet og ved forløbets afslutning.  **Metode og tilgang**  Vi vil være nærværende og omsorgsfulde, men også åbne og tydelige om det vi ser og tænker. Vi vil holde fast i de udviklingsmål, jeres sagsbehandler har sat, og vi vil hjælpe jer med at nå dem.  Vi har mange forskellige metoder og redskaber til arbejdet – og sammen med jer finder vi det, som er mest brugbart i jeres situation.  Det er vores erfaring at mange familier er udfordret af en historie med forbrug af alkohol eller hash. Hvis det er tilfældet kan vi hjælpe jer til at finde andre strategier til gavn for børnene. |



Familiehuset

BØRN, SUNDHED & VELFÆRD

Nordmarks Allé 1

2620 Albertslund

+45 43 68 68 68

albertslund@albertslund.dk

www.albertslund.dk

|  |
| --- |
| **Velkommen i Familiehuset Albertsvænge!** |
|  |